wickkiey/tamil-wikipedia-chunked huggingface dataset:
# தேவ தீபாவளி (வாரணாசி)

**தேவ தீபாவளி** (*Dev Deepawali*) ("கடவுளின் தீபாவளி" அல்லது "கடவுளின் விளக்குகளின் திருவிழா" ) என்பது இந்தியாவின் உத்தரப் பிரதேசத்தில் உள்ள வாரணாசியில் கொண்டாடப்படும் கார்த்திகை பூர்ணிமா பண்டிகையாகும். இது இந்து மாதமான கார்த்திகையின் (நவம்பர் - டிசம்பர்) முழு நிலவு நாளில் வருகிறது. மேலும், தீபாவளிக்குப் பதினைந்து நாட்களுக்குப் பிறகு நடைபெறுகிறது. கங்கை ஆற்றங்கரையோரத்தில் உள்ள அனைத்து மலைகளின் படித்துறைகளிலும், தெற்கு முனையில் உள்ள ரவிதாசர் படித்துறை முதல் ராஜ் படித்துறை வரை, கங்கை, அதன் தலைமை தேவியின் நினைவாகவும் ஒரு மில்லியனுக்கும் அதிகமான மண் விளக்குகள் ஏற்றப்படுகின்றன. புராணங்களின்படி, இந்த நாளில் கடவுள்கள் கங்கையில் நீராட பூமிக்கு வந்ததாக நம்பப்படுகிறது. இந்த விழா **திரிபுரா பூர்ணிமா நீராட்டம்** என்றும் கொண்டாடப்படுகிறது. பஞ்சகங்கை படித்துறையில் தேவ தீபாவளி நாளில் அகல் விளக்கு ஏற்றும் வழக்கம் 1985இல் முதன்முதலில் தொடங்கப்பட்டது.  
திருவிழா ஒரு முக்கிய சுற்றுலா அம்சமாகும். மேலும் ஒரு மில்லியன் விளக்குகள், படித்துறையையும், ஆற்றையும் தெளிவான வண்ணங்களில் ஒளிரச் செய்யும் காட்சி பார்வையாளர்களால் மிகவும் விரும்பப்படுகிறது. திருவிழா நாளின் இரவில், புனித நகரமான வாரணாசியிலிருந்தும், சுற்றியுள்ள கிராமங்களிருந்தும், நாடு முழுவதும் இருந்தும் ஆயிரக்கணக்கான பக்தர்கள் கங்கையில் ஆரத்தியைக் காண கூடுகிறார்கள். திருவிழாவின் போது ஒழுங்கை உறுதிப்படுத்த உள்ளூர் அரசாங்கம் பல தீவிர பாதுகாப்பு ஏற்பாடுகளை செய்கிறது. சடங்குகளில் கீர்த்தனைகள், தாள மேளம் அடித்தல், சங்கு ஊதுதல், தழல்தட்டு எரித்தல் ஆகியவையும் அடங்கும்.  
மாலை நேரத்தில் ஆற்றங்கரையில் படகு சவாரிகளும் (எல்லா அளவிலான படகுகளிலும்) சுற்றுலாப் பயணிகளிடையே பிரபலமாக உள்ளன. மேலும் அனைத்து படித்துறைகளிலும் விளக்குகள் ஏற்றப்பட்டு ஆரத்தி செய்யப்படுகிறது.
# கார்த்திகை பூர்ணிமா

**கார்த்திகை பூர்ணிமா** (*Kartik Purnima*) என்பது ஒரு இந்து, சீக்கிய, சைனக் கலாச்சார விழாவாகும். இது முழுநிலவு நாள் அல்லது கார்த்திகையின் பதினைந்தாவது சந்திர நாளில் (நவம்பர்-டிசம்பர்) கொண்டாடப்படுகிறது. இது **திரிபுரி பூர்ணிமா** என்றும் **திரிபுராரி பூர்ணிமா** என்றும் அழைக்கப்படுகிறது. இது சில சமயங்களில் **தேவ-தீபாவளி** எனவும் அழைக்கப்படுகிறது. இது தெய்வங்களின் விளக்குகளின் திருவிழாவாகும். கார்த்திகை தீபத் திருநாள் என்பது தென்னிந்தியாவிலும் இலங்கையிலும் வெவ்வேறு தேதியில் கொண்டாடப்படும் பண்டிகையாகும். தொடர்ந்து மூன்று ஆண்டுகள் கார்த்திகை வழிபாடு செய்வதால் அவர்களுக்கு ஆண் குழந்தை பிறக்கும் என்று நம்பும் வங்காளிகளிடையே கார்த்திகை பூசை குழந்தை பிறப்புடன் (முக்கியமாக மகன்) தொடர்புடையது.
# கார்த்திகை பூர்ணிமா

## இந்து மதத்தில் முக்கியத்துவம்

, மேரு மலையால் செய்யப்பட்ட வில்லுடன் திரிபுரத்தை (வலது மேல் மூலையில்) நோக்கி அம்புக்குறியாகக் காட்சியளிக்கிறார். வாசுகி என்ற பாம்பு அதன் சரமாக காட்சியளிக்கிறது. நான்கு தலையுடன் பிரம்மா காணப்படுகிறார். சந்திரனும் சூரியனும் தேரின் சக்கரங்களாக சித்தரிக்கப்பட்டுள்ளார்கள்.]]
திரிபுரா பூர்ணிமா அல்லது திரிபுராரி பூர்ணிமா என்பது திரிபுராசுரன் என்ற அரக்கனின் பெயரிலிருந்து அதன் பெயரைப் பெற்றது. கார்த்திகை பூர்ணிமாவின் சில புராணங்களில், தாரகாசுரனின் மூன்று மகன்களைக் குறிக்க இந்த வார்த்தை பயன்படுத்தப்படுகிறது. திரிபுராரி என்பது சிவபெருமானின் அடைமொழியாகும். சிவன் தனது வடிவில் திரிபுராந்தகராக ("திரிபுராசுரனைக் கொன்றவர்") இந்த நாளில் திரிபுராசுரனைக் கொன்றார். திரிபுராசுரன் உலகம் முழுவதையும் வென்று தேவர்களை தோற்கடித்து, விண்வெளியில் மூன்று நகரங்களை உருவாக்கினான். இது " திரிபுரம் " என்று அழைக்கப்பட்டது. பின்னர் சிவன் அசுரர்களைக் கொன்று, அவனது நகரங்களை ஒரே அம்பினால் அழித்தார். இதனால் மகிழ்ச்சியில் திளைத்த தேவர்கள், அந்த நாளை விளக்குகளின் திருவிழாவாக அறிவித்தனர். இந்த நாள் "தேவ-தீபாவளி" என்றும் அழைக்கப்படுகிறது. தெய்வங்களின் தீபாவளி என்பது இந்துக்களின் விளக்குகளின் பண்டிகையாகும்.  
கார்த்திகை பூர்ணிமா என்பது விஷ்ணுவின் அவதாரமான மச்ச அவதாரம் தோன்றிய நாளாகும். இது துளசி செடியின் உருவமான விருந்தா மற்றும் போரின் கடவுளும் சிவனின் மகனுமான கார்த்திகேயனின் பிறந்த நாளும் ஆகும். கிருட்டிணனின் காதலியான ராதைக்கும் இந்த நாள் சிறப்பு வாய்ந்ததாகக் கருதப்படுகிறது. கிருட்டிணனும் ராதையும் ராசலீலை நடனம் ஆடியதாகவும், கிருட்டிணர் ராதையை வழிபட்டதாகவும் நம்பப்படுகிறது. இந்த நாள் பித்துருக்களுக்கும், இறந்த முன்னோர்களுக்கும் அர்ப்பணிக்கப்படுகிறது.  
இந்த திருவிழாவின் தோற்றம் பண்டைய காலங்களில் ஆரம்பித்திருக்கலாம்.  
நட்சத்திரத்தில் ( சந்திர மாளிகை ) கிருத்திகையில் வரும் நாள் மற்றும் பின்னர் மகா கார்த்திகை என்று அழைக்கப்படும் போது இந்த பண்டிகை இன்னும் முக்கியத்துவம் வாய்ந்தது. பரணி நட்சத்திரத்தின் பலன்கள் சிறப்பு என்று கூறப்படுகிறது. ரோகிணி நட்சத்திரமாக இருந்தால் பலன்கள் இன்னும் அதிகமாகும். இந்த நாளில் எந்த ஒரு பரோபகார செயலும் பத்து வேள்விகள் செய்ததற்கு சமமான பலன்களையும் ஆசீர்வாதங்களையும் தருவதாக கருதப்படுகிறது.
# கார்த்திகை பூர்ணிமா

## இந்து சடங்குகள்

கார்த்திகை பூர்ணிமா என்பது பிரபோதினி ஏகாதசியுடன் நெருக்கமாக தொடர்புடையது. இது சாதுர்மாத விரதத்தின் முடிவைக் குறிக்கிறது. (விஷ்ணு உறங்குவதாக நம்பப்படும் நான்கு மாத காலம்) பிரபோதினி ஏகாதசி என்பது கடவுளின் விழிப்புணர்வைக் குறிக்கிறது. இந்த நாளில் சாதுர்மாத விரதம் முடிகிறது. பிரபோதினி ஏகாதசி அன்று தொடங்கும் பல திருவிழாக்கள் கார்த்திகை பூர்ணிமாவில் முடிவடையும். கார்த்திகை பூர்ணிமா பொதுவாக திருவிழாவின் மிக முக்கியமான நாளாகும். இந்த நாளில் முடிவடையும் திருவிழாக்களில் பண்டரிபுரத்தில் பிரபோதினி ஏகாதசி கொண்டாட்டங்களும், புஷ்கர் திருவிழாவும் அடங்கும். பிரபோதினி ஏகாதசியில் தொடங்கி துளசி விழாவைச் செய்வதற்கான கடைசி நாள் கார்த்திகை பூர்ணிமா ஆகும்.  
மேலும், விஷ்ணு, இந்த நாளில், பலியில் தங்கியிருந்த பிறகு தனது இருப்பிடத்திற்குத் திரும்புவதாக நம்பப்படுகிறது. எனவே, இந்த நாள் தேவ-தீபாவளி என்று அழைக்கப்படுகிறது.  
ராஜஸ்தானின், புஷ்கரில், நடக்கும் புஷ்கர் திருவிழா அல்லது புஷ்கர் மேளாவானது பிரபோதினி ஏகாதசி அன்று தொடங்கி, கார்த்திகை பூர்ணிமா வரை தொடர்கிறது. பிந்தையது மிக முக்கியமானது. பிரம்மாவின் நினைவாக இவ்விழா கொண்டாடப்படுகிறது. புஷ்கர் ஏரியில் கார்த்திகை பூர்ணிமா அன்று நீராடும் ஒருவர் முக்திக்கு செல்வார் என்று கருதப்படுகிறது. கார்த்திகை பூர்ணிமா அன்று மூன்று புஷ்கரங்களைச் சுற்றி வருவது மிகவும் புண்ணியமானது என்றும் நம்பப்படுகிறது. சாதுக்கள் ஏகாதசி முதல் பௌர்ணமி வரை இங்குள்ள குகைகளில் தங்குவார்கள். புஷ்கரில் சுமார் 200,000 மக்களும் 25,000 ஒட்டகங்களும் இந்தத் திருவிழாவிற்காக கூடுகின்றன. புஷ்கர் மேளா ஆசியாவின் மிகப்பெரிய ஒட்டகத் திருவிழாவாகும்.  
எந்தவொரு புனித யாத்திரை மையத்தில் உள்ள தீர்த்தத்லும் (ஒரு ஏரி அல்லது ஆறு போன்ற புனித நீர்நிலை) ஒரு சடங்குக் குளியல் நிகழ்த்த கார்த்திகை பூர்ணிமா நாள் பரிந்துரைக்கப்படுகிறது. இந்த புனித நீராடலுக்கு "கார்த்திகை நீராட்டம்" என்று பெயர். புஷ்கரத்திலோ அல்லது கங்கை ஆற்றிலோ, குறிப்பாக வாரணாசியில் புனித நீராடுவது மிகவும் மங்கலகரமானதாகக் கருதப்படுகிறது. வாரணாசியில் கங்கையில் நீராடுவதற்கு மிகவும் பிரபலமான நாள் கார்த்திகை பூர்ணிமா ஆகும். கார்த்திகை பூர்ணிமா தினத்தன்று புனித யாத்திரை (பயணம்) மேற்கொள்வதற்காக ஆயிரக்கணக்கான சைன யாத்ரீகர்கள் பாலிதானா நகரத்தில் அமைந்துள்ள சத்ருஞ்ஜெய மலையின் அடிவாரத்தில் கூடுகின்றனர். சிறீ சத்ருஞ்ஜெய தீர்த்த யாத்திரை என்றும் அழைக்கப்படும் இந்த நடைபயணம் 216 கிமீ கரடுமுரடான மலைப்பாங்கான நிலப்பரப்பில் நடந்து மலையின் மேல் உள்ள ஆதிநாதர் கோயிலில் வழிபடும் ஒரு சமண பக்தரின் வாழ்க்கையில் இந்த நடைபயணம் ஒரு முக்கியமான சமய நிகழ்வாகும்.  
சாதுர்மாத விரத நாட்களில் பொதுமக்களுக்கு மூடப்படும் மலைகள், கார்த்திகை பூர்ணிமா அன்று பக்தர்களுக்காகத் திறக்கப்படுவதால், இந்த நாள் நடைப்பயணத்திற்கு அதிக முக்கியத்துவம் பெறுகிறது. சைனர்களுக்கு இந்த நாள் மிகவும் மங்கலகரமான நாளாகக் கருதப்படுகிறது. மழைக்காலத்தின் நான்கு மாதங்களுக்கு பக்தர்கள் தங்கள் இறைவனை வழிபடாமல் ஒதுக்கி வைக்கப்படுவதால், முதல் நாளே அதிகபட்ச பக்தர்களை ஈர்க்கிறது. முதல் தீர்த்தங்கரரான ஆதிநாதர், தனது முதல் பிரசங்கத்தை வழங்குவதற்காக மலைகளை புனிதப்படுத்தினார் என்று சைனர்கள் நம்புகிறார்கள். சமண நூல்களின்படி, மில்லியன் கணக்கான சாதுக்ளும், சாத்விகளும் இந்த மலைகளில் முக்தி அடைந்துள்ளனர்.
# கார்த்திகை பூர்ணிமா

## சீக்கிய மதம்

சீக்கியர்களின் முதல் குருவான குரு நானக்கின் பிறந்த நாள் "குருபுரப்" அல்லது "பிரகாச பர்வா" என்று கார்த்திக் பூர்ணிமா அன்று கொண்டாடப்படுகிறது. பாய் குருதாஸ், அவரது கபிட்டில் சீக்கிய இறையியலாளர் குருநானக் இந்த நாளில் பிறந்தார் என்று சாட்சியமளித்துள்ளார். இது, உலகளவில் குருநானக் ஜெயந்தி என்று அழைக்கப்படுகிறது. மேலும் இது இந்தியாவில் ஒரு பொது விடுமுறை நாளாகும்.
# மேக்ரோபிராக்கியம் ஒகியோன்

***மேக்ரோபிராக்கியம் ஒகியோன்*** (*Macrobrachium ohione*), பொதுவாக **ஓகியோ இறால்** அல்லது **ஓகியோ நதி இறால்** என அழைக்கப்படுகிறது. இது மெக்சிகோ வளைகுடா மற்றும் வட அமெரிக்காவின் அத்திலாந்திக்குப் பெருங்கடல் வடிநிலம் முழுவதும் உள்ள ஆறுகளில் காணப்படும் நன்னீர் இறால் இனமாகும். இது வட அமெரிக்க இறால்களில் நன்கு அறியப்பட்ட நன்னீர் இறால் ஆகும். மேலும் இது பொதுவாக வணிக மீன்பிடித்தலுக்குத் தூண்டில் மீனாகப் பயன்படுத்தப்படுகிறது.
# மேக்ரோபிராக்கியம் ஒகியோன்

## விளக்கம்

*மேக்ரோபிராக்கியம் ஒகியோன்* சிறிய நீலப் புள்ளிகளுடன் வெளிர் சாம்பல் நிறத்தில் காணப்படும். இதன் உடல் நீளம் ஆகும். இதன் முதல் இரண்டு இணைக் கால்களில் நகங்கள் காணப்படுகின்றன. இரண்டாவது இணைக் கால் முதல் இணைக் கால் களைவிட பெரியது. தலைக்கூர்நீட்சி வளைந்து காணப்படும். இதில் 13 பற்கள் வரை காணப்படும்.
# மேக்ரோபிராக்கியம் ஒகியோன்

## பரவல்

இவை வட அமெரிக்காவின் அத்திலாந்திக் கடற்கரையில் வட கரொலைனாவிலிருந்து புளோரிடா வரையிலும், மிசூரியின் தெற்கு முனையிலிருந்து லூசியானா வரை மேற்கு பகுதியிலும் இந்தச் சிற்றினம் காணப்படுகின்றது.  
மே 2001 இல், இல்லினாய்ஸின் ஜோப்பாவில் உள்ள ஓகையோ ஆற்றில் இரண்டு மாதிரிகள் கண்டுபிடிக்கப்பட்டன. இதன் மூலம் கடந்த 50 ஆண்டுகளில் முதல் முறையாக இந்த சிற்றினம் இதன் வரம்பிற்குத் திரும்புகின்றன அல்லது முந்தைய மாதிரி முறைகள் பயனற்றவை என்பதைத் தெரிவிக்கின்றது.
# மேக்ரோபிராக்கியம் ஒகியோன்

## இனப்பெருக்கம்

பிற *மேக்ரோபிராக்கியம்* சிற்றினங்களைப் போலவே, ஓகையோ இறால்களும் ஆம்பிட்ரோமசு வகையின ஆகும். இதன் இளம் உயிரிகள் வளர்வதற்கு உப்பு நீர் தேவை. உப்புநீரில் வளரும் இளம் உயிரிகள் பின்னர் நன்னீருக்குச் செல்கின்றன. அடைகாக்கும் பெண் இறால்கள் இளம் உயிரிகளின் பயண நேரத்தைக் குறைப்பதற்காக, முட்டைகள் பொரிக்கும் முன்னர் ஆற்றின் கழிமுக பகுதியினை நோக்கி நகரக்கூடும். 2008ஆம் ஆண்டு லூசியானா பல்கலைக்கழகம் நடத்திய ஆய்வில், *மே. ஒகியோன்* இளம் உயிரிகள் நன்னீரில் ஐந்து நாட்கள் வரை உயிர்வாழும் திறன் கொண்டவை என்று கண்டறியப்பட்டது. இதற்குப் பிறகு, அவை உப்புநீரிற்குச் சென்று அடுத்த நிலைக்குச் செல்லும். இளம் உயிரிகளின் போக்கினை அணைகள் மற்றும் மனிதனால் அமைக்கப்பட்ட பிற தடைகள் தடுக்கின்றன. ஓகையோ நதி இறால் கிட்டத்தட்ட ஓகையோ ஆற்றில் இல்லாததற்கு முதன்மைக் காரணமாக இது இருக்கலாம் என்று ஆராய்ச்சியாளர்கள் இந்த ஆய்வின் மூலம் முடிவு செய்தனர்.
# அனுக்கி பிரேமச்சந்திரா

**அனுக்கி பிரேமச்சந்திரா** (*Anuki Premachandra*) இலங்கையைச் சேர்ந்த ஒரு சமூக ஆர்வலர் ஆவார். பெண்கள் உரிமை ஆர்வலர், ஊக்கமளிக்கும் பேச்சாளர், தகவல் தொடர்பு நிபுணர், எழுத்தாளர் மற்றும் இணையவழி ஆளுமை என பன்முகங்கங்களுடன் செயல்பட்டு வருகிறார். தற்போது அட்வகேட்டா நிறுவனத்தில் மூலோபாய தகவல் தொடர்பு மேலாளராக பணிபுரிகிறார்.
# அனுக்கி பிரேமச்சந்திரா

## செயல்பாடுகள்

இலங்கையில் சுகாதார உள்ளாடைகள் மீதான வரிகளை குறைக்க வலியுறுத்தி பெண்களின் உரிமைகளுக்காக பிரச்சாரம் செய்ததில் இவர் நன்கு அறியப்பட்டார். இலங்கையில் குறு நிறுவனங்களின் எழுச்சிக்கான சட்ட மற்றும் ஒழுங்குமுறை தடைகளை குறைப்பதற்கும் இவர் பிரச்சாரம் செய்து வருகிறார். 2020 ஆம் ஆண்டு நவம்பர் மாதத்தில் தெற்காசியாவில் சாலைப் பாதுகாப்பு- கோவிட்டு-19 தொற்றுநோய்க்கு மத்தியில் நகர்ப்புற நகர்வுகளை மறுபரிசீலனை செய்தல். பற்றிய உலக வங்கியின் மெய்நிகர் நிகழ்வில் பங்கேற்ற பேச்சாளர்களில் ஒருவராக இவரும் பங்கேற்றார்  
இலங்கையில் கோவிட்டு -19 தொற்றுநோய்க்கு மத்தியில் 2021 சனவரி முதல் பள்ளி மாணவிகளுக்கு இலவச சானிட்டரி நாப்கின்களை வழங்குவதாக இலங்கை அரசாங்கம் அறிவித்ததால், பெண்களுக்கான சுகாதாரப் பொருட்களுக்கான வரிகளை நீக்குவதில் அவர் மேற்கொண்ட முயற்சிகள் வெற்றியடைந்தன.
# பலராம்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 36.28 எக்டேர் பரப்பும், 28 வார்டுகளும், 12,638 குடியிருப்புகளும் கொண்ட பலராம்பூர் நகராட்சியின் மொத்த மக்கள் தொகை 82488 ஆகும். மக்கள் தொகையில் ஆண்கள் 42997 மற்றும் பெண்கள் 39491 ஆக உள்ளனர். பாலின விகிதம் 1000 ஆண்களுக்கு 918 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 10756 (13.04 %) ஆகும். சராசரி எழுத்தறிவு 67.75 % ஆகும். இதன் மக்கள் தொகையில் இந்துக்கள் 53.60%, இசுலாமியர்கள் 44.66% மற்றும் பிற சமயத்தினர் 1.74% ஆக உள்ளனர்.
பலராம்பூர் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 5436S & 35 ஆக உள்ளனர்
# பலராம்பூர்

## வரலாற்று முக்கியத்துவம்

வழிப்போக்கர்களின் விரல்களை வெட்டி மாலையிட்டுக் கொள்ளும் குணம் படைத்த அங்குலிமாலானுக்கு கௌதம புத்தர் அருள் புரிந்த சிராவஸ்தி நகரத்திற்கு 17 கிலோ மீட்டர் தொலைவில் பல்ராம்பூர் நகரம் அமைந்துள்ளது.
# பலராம்பூர்

## புவியியல்

பாகையில் அமைந்த பலராம்பூர் நகரம் கடல் மட்டத்திலிருந்து 105 மீட்டர் உயரத்தில் அமைந்துள்ளது.
# பலராம்பூர்

## தொல்லியல் களங்கள்

பலராம்பூர் நகரத்திற்கு அருகில் சிராவஸ்தி மற்றும் ஜேதவனம் போன்ற பௌத்த தொல்லியற்களங்கள் அமைந்துள்ளது.
# கரிமேடு கருவாயன்

**கரிமேடு கருவாயன்** (*karimedu karuvayan*) 1986 ஆம் ஆண்டு வெளிவந்த இந்தியத் தமிழ்த் திரைப்படமாகும். இராம நாராயணன் இயக்கிய இத்திரைப்படத்தை கல்யாணி முருகன் தயாரித்தார். இப்படத்தில் விஜயகாந்த், நளினி, பாண்டியன் மற்றும் பலரும் நடித்தனர்.
# கரிமேடு கருவாயன்

## நடிகர்கள்

- விஜயகாந்த்
- நளினி
- பாண்டியன்
- அருணா
- ராதாரவி
- ஒய். விஜயா
- கவுண்டமணி
- எம். என். நம்பியார்
- செந்தாமரை
- பி. எஸ். வீரப்பா
- வினு சக்ரவர்த்தி
- கல்லாப்பெட்டி சிங்காரம்
- செந்தில்
- பக்கிரிசாமி
- எஸ். எஸ். சந்திரன்
- எம். ஆர். கிருஷ்ணமூர்த்தி
- சங்கிலி முருகன்
- மாஸ்டர் கணேஷ்
- சத்யராஜ்
# கரிமேடு கருவாயன்

## பாடல்கள்

இத்திரைப்படத்திற்கு இளையராஜா இசையமைத்தார். பாடல் வரிகளை கவிஞர்கள் வாலி, வைரமுத்து, முத்துலிங்கம் மற்றும் திருப்பத்தூரான் ஆகியோர் எழுதியுள்ளனர்.
**! எண். !! பாடல் !! பாடகர்(கள்) !! பாடலாசிரியர் !! நீளம் (m:ss)**  
| 1 | "அடி கத கேளு" | இளையராஜா, | கங்கை அமரன் | 03:50 |
| --- | --- | --- | --- | --- |
| 2 | "காட்டுக்குள்ளே காதல் கிளியை" | ஜானகி | வாலி | 04:30 |
| 3 | "ஒத்தையிலே கன்னி பொண்ணு" | வாணி ஜெயராம் | வைரமுத்து | 04:40 |
| 4 | "சிலுக்கு தாவணி" | கிருஷ்ணசுந்தர், சித்ரா | முத்துலிங்கம் | 04:42 |
| 5 | "தக்காளி பழம் போல" | மலேசியா வாசுதேவன் | திருப்பத்தூரான் | 04:27 |
| 6 | "உலகம் சுத்துதடா" | மலேசியா வாசுதேவன்,கங்கை அமரன், தீபன் சக்கரவர்த்தி, கவுண்டமணி,செந்தில், சாய்பாபா | வைரமுத்து | 04:53 |
# பெலுசியம்

பெலுசியம் நகரத்தின் அமைவிடம்]]  
**பெலுசியம்** (**Pelusium**) ) பண்டைய எகிப்தின் வடக்கு எகிப்தில் பாயும் நைல் நதியின் கிழக்கு வடிநிலப்பகுதியில் அமைந்த பண்டைய நகரம் ஆகும். பெலுசியம் நகரம் தற்கால சயீது துறைமுகத்திற்கு தென்கிழக்கே 30 கிலோ மீட்டர் தொலைவில் அமைந்துள்ளது. பெலுசியம் நகரம், மத்திய தரைக்கடலிலிருந்து 2.5 மைல் தொலைவில் நைல் வடிநிலத்தில் அமைந்துள்ளது.
# பெலுசியம்

## போர்கள்

பெலுசியம் நகரத்தில் அகாமனிசியப் பேரரசுப் படைகளுக்கும், பண்டைய எகிப்தியர்களுக்கும் இருமுறை போர் நடைபெற்றது. இரண்டு முறையும் போரில் எகிப்தியர்களை வென்ற அகமானிசியர்கள் பண்டைய எகிப்தை கைப்பற்றி ஆண்டனர்.
# பெலுசியம்

## இதனையும் காண்க

- பண்டைய எகிப்திய நகரங்கள்
# பெலுசியம் சண்டை (கிமு 525)

**பெலுசியம் சண்டை** (**Battle of Pelusium**) கிமு 525-ஆம் ஆண்டில், பாரசீகத்தின் அகமானிசியப் பேரரசர் இரண்டாம் காம்பிசெஸ் படைகளுக்கும், பிந்தைய கால எகிப்திய இராச்சியத்தை ஆண்ட 26-ஆம் வம்ச பார்வோன் மூன்றாம் சாம்திக் படையினருக்கும் நைல் நதி வடிநிலத்தில் கிழக்கில் உள்ள பெலுசியம் எனுமிடத்தில் நடைபெற்ற சண்டையாகும். இச்சண்டையில் அகாமனிசியப் பேரரசு படையினர் வென்றனர். போரில் எகிப்திய மன்னர் மூன்றாம் சாம்திக் போர்க் கைதியாக பிடிக்கப்பட்டார். பண்டைய எகிப்து, அகாமனிசியப் பேரரசு கீழ் ஒரு மாகாணமாக மாறியது.
# பெலுசியம் சண்டை (கிமு 525)

## இதனையும் காண்க

- பெலுசியம் சண்டை (கிமு 343)
# பெலுசியம் சண்டை (கிமு 343)

**பெலுசியம் சண்டை** (**Battle of Pelusium**) கிமு 343-இல் பாரசீகத்தின் அகாமனிசியப் பேரரசர் மூன்றாம் அர்தசெராக்சஸ் படையினர்களுக்கும், பிந்தைய கால எகிப்திய இராச்சியத்தை ஆண்ட 30-ஆம் வம்ச இறுதிப் பார்வோன் இரண்டாம் நெக்தனெபோ படையினர்களுக்கும் நைல் வடிநிலத்தின் கிழக்கில் அமைந்த பெலுசியம் எனுமிடத்தில் நடைபெற்ற போர் ஆகும். இப்போரில் எகிப்திய மற்றும் பாரசீகப் படைகளுடன் கிரேக்கர்களும் இணைந்து சண்டையிட்டனர்.  
போரின் முடிவில் பண்டைய எகிப்து, பாரசீகத்தின் அகாமனிசியப் பேரரசின் படைகளால் வெல்லப்பட்டது. இப்போரின் முடிவில் எகிப்தில் எகிப்தியர்களின் ஆட்சி முடிவுற்றது.
# பெலுசியம் சண்டை (கிமு 343)

## இதனையும் காண்க

- பெலுசியம் சண்டை (கிமு 525)
# பாம்ப்பெயூவின் தேற்றம்

**பாம்ப்பெயூவின் தேற்றம்** (*Pompeiu's theorem*) என்பது உருமேனியக் கணிதவியலாளர் திமிட்டிரி பாம்ப்பெயூவால் (Dimitrie Pompeiu) கண்டுபிடிக்கப்பட்ட ஒரு யூக்ளீட் வடிவியல் கூற்றாகும். இது ஒரு எளிய தேற்றம்.  
தேற்றத்தின் கூற்று:
:* ABC ஒரு சமபக்க முக்கோணம். இந்த முக்கோணத்தின் தளத்தில் அமைந்த ஒரு புள்ளி P எனில் PA, PB, PC ஆகிய மூன்றும் ஒரு முக்கோணத்தை அமைக்கும்.*  
இத்தேற்றத்தை எளிதாக நிறுவலாம்:  
*B* ஐப் பொறுத்து 60° சுழற்ற, *A* உச்சியானது *C* ஆகவும் *P* ஆனது *P*&nbsp; ஆகவும் இடம் மாறுகிறது என்க. இப்பொழுது,  
:<math>\scriptstyle PB\ =\ P'B</math>
:<math>\scriptstyle\angle PBP'\ =\ 60^{\circ}</math>  
இவ்விரண்டு முடிவுகளிலிருந்தும் முக்கோணம் *PBP*&nbsp; ஒரு சமபக்க முக்கோணம் என அறியலாம். மேலும்
:<math>\scriptstyle PP'\ =\ PB</math> ஆக இருக்கும்.  
எனவே,
:<math>\scriptstyle PA\ =\ P'C</math>.  
அதாவது *PCP*&nbsp; முக்கோணத்தின் பக்கங்கள் ஒவ்வொன்றும் *PA*, *PB*, *PC* ஆகியவற்றுக்குச் சமமாக இருக்கின்றன. எனவே *PA*, *PB*, *PC* மூன்றும் சேர்ந்து ஒரு முக்கோணத்தை அமைக்கும்.
# சுவாதி சங்கீதோத்சவம்

யின் தாழ்வாரம், கச்சேரி தொடங்குவதற்கு சற்று முன்பு]]  
**சுவாதி சங்கீதோத்சவம்** (*Swathi Sangeethotsavam*) (சுவாதி இசை விழா) என்பது மகாராஜா சுவாதித் திருநாளின் இசையமைப்பைக் கொண்டாடும் பத்து நாள் இசை விழாவாகும். மகாராஜா தனது பல படைப்புகளை இயற்றியதாக நம்பப்படும் திருவனந்தபுரத்திலுள்ள குதிரை மாளிகையில் ஒவ்வொரு ஆண்டும் சனவரி 4 முதல் 13 வரை திருவிழா நடத்தப்படுகிறது. இவ்விழா சுவாதி திருநாளுக்கு அஞ்சலி செலுத்தும் விதமாகவும், அவரது இசையமைப்பிற்காகவும் அர்ப்பணிக்கப்பட்டுள்ளது. இசை விழாவிற்கு நுழைவுக் கட்டணம் ஏதுமில்லை. தலைமையில் திருவிதாங்கூர் இராம வர்மன் மகாராஜா அறக்கட்டளையின் கீழ் இளவரசர் இராமவர்மன் இந்த விழாவை நடத்துகிறார்.
# சுவாதி சங்கீதோத்சவம்

## வரலாறு

சுவாதித் திருநாளை முன்னிட்டு கேரள அரசு குதிரை மாளிகையில் விழாவை நடத்தி வந்தது. 1990களின் பிற்பகுதியில், கேரளா முழுவதும் வெவ்வேறு இடங்களில் நடத்த முடிவு செய்து, குதிரை மாளிகையில் திருவிழாவை நிறுத்தினர். பிறகு, கர்நாடக இசைக் கலைஞரும் சுவாதித் திருநாளின் நேரடி வழித்தோன்றலுமான இளவரசர் இராமவர்மா இந்த விழாவை ஏற்பாடு செய்துள்ளார்.
# யானைத் திருவிழா

**யானைத் திருவிழா** (*Elephant Festival*) என்பது இந்தியாவின் ராஜஸ்தான் மாநிலத்திலுள்ள செய்ப்பூர் நகரில் கொண்டாடப்படும் ஒரு திருவிழாவாகும். பொதுவாக மார்கழி மாதத்தில் ஹோலி பண்டிகை நாளில் இது நடைபெறும். திருவிழாவில் யானை போலோ விளையாட்டும், யானை நடனமும் இடம்பெறும். யானைத் திருவிழாவானது யானைகள், ஒட்டகங்கள், குதிரைகள், நாட்டுப்புற நடனக் கலைஞர்களின் அழகிய ஊர்வலத்துடன் தொடங்குகிறது. உரிமையாளர்கள் பெருமையுடன் தங்கள் யானைகளை துடிப்பான வண்ணங்கள், துணியாலான சேணம், கனமான நகைகள் ஆகியவற்றுடன் அழைத்து வருவார்கள். பெண் யானைகள் கணுக்காலில் சங்கிலி அணிந்து நடக்கும்போது சத்தமிடும். யானைகளின் மேல் அமர்ந்திருக்கும் மக்கள் வண்ணப் பொடிகளைத் தூவுவார்கள். மிகவும் அழகாக அலங்கரிக்கப்பட்ட யானைக்கு விருது வழங்கப்படுகிறது. யானை போலோ, யானைப் பந்தயம், யானைகளுக்கும் 19 ஆண்கள் மற்றும் பெண்களுக்கும் இடையேயான கயிறு இழுத்தல் விளையாட்டு ஆகியவை திருவிழாவின் சிறப்பு நிகழ்வுகளாகும். யானைகளின் காதுகள் பட்டுத் துணிகளாலும், தோடுகளாலும் மேலும் அழகுபடுத்தப்படும். யானைப்பாகன்கள், யானைகளின் நெற்றியை தலை தகடுகளால் அலங்கரிப்பதுடன், தங்கம், வெள்ளி வளையல்களாலும், மோதிரங்களாலும் தங்கள் யானைகளின் தந்தங்களை அலங்கரிக்கின்றனர். திருவிழாவின் போது நடைபெறும் மற்ற நிகழ்வுகளில் போலோ போட்டியும், கயிறு இழுக்கும் போட்டியும் ஆகியவை அடங்கும், இதில் பத்து பேர் கொண்ட குழுவிற்கு எதிராக போட்டியிட வலிமையான யானை தேர்வு செய்யப்படுகிறது.  
இந்த திருவிழா முதன்மையாக யானைகளை அடிப்படையாகக் கொண்டாலும், ஒட்டகம், குதிரைகள் போன்ற பிற விலங்குகளும் பங்கேற்கின்றன.
# யானைத் திருவிழா

## வரலாறு

யானை திருவிழா செய்ப்பூர் நகரத்தில் மிகவும் பிரபலமான மற்றும் கொண்டாடப்படும் நிகழ்வுகளில் ஒன்றாக கருதப்படுகிறது. திருவிழா அறிமுகப்படுத்தப்பட்டதிலிருந்து, இந்த விழா பல்வேறு வெளிநாட்டினரை பண்டிகை நிகழ்வுக்கு ஈர்க்க முடிந்தது. யானைகள் ராஜஸ்தானின் மரபுகளின்படி அரச குடும்பத்தை அடையாளப்படுத்துகின்றன. யானை பௌத்தத்துடனும், சைன மதத்துடன் தொடர்புடையதாக நம்பப்படுகிறது. உண்மையில், இந்திய மரபுகளில் யானைக்கு ஒரு வரலாற்று முக்கியத்துவம் உண்டு. இந்திய புராணங்களின்படி, அமுதத்திற்காக வேண்டி பாற்கடலை கடைய தேவர்களும், அசுரர்களும் திருப்பாற்கடலைக் கடைந்தனர். நவரத்தினங்கள் என்றும் அழைக்கப்படும் ஒன்பது நகைகள் கடலில் இருந்து தோன்றியது. மீண்டும் தோன்றிய ஒன்பது நகைகளில் ஒன்று யானை. அப்போதிருந்து, யானை ஒரு விலையுயர்ந்த விலங்காக கருதப்படுகிறது.  
ராஜஸ்தானின் ஆம்பர் அரண்மனைக்கு அந்த கால மன்னர்களும் இளவரசர்களும் யானையில் சென்றதால், ராஜஸ்தான் மாநிலம் பல அரச பிரமுகர்களுக்கு பிரபலமான இடமாக இருந்தது. மன்னராட்சியின் போது, அரச விருந்தினர்களை மகிழ்விக்க வலிமையான யானைகள் ஒன்றுடன் ஒன்று சண்டையிடும் நிகழ்வுகளை இந்தியாவின் அரச குடும்பம் நடத்தும். இப்போதெல்லாம், ஒவ்வொரு ஆண்டும் ராஜஸ்தான் சுற்றுலாக் குழுவால் சௌகான் மைதானத்தில் திருவிழா நடத்தப்படுகிறது. திருவிழாவின் புகழ் அதிகரித்து வருவதால் அந்த இடம் ஜெய்ப்பூர் போலோ குழும மைதானத்திற்கு மாற்றப்பட்டது.
# யானைத் திருவிழா

## சர்ச்சை

இந்திய விலங்குகள் நல வாரியத்தின் எதிர்ப்பால், பல ஆண்டுகளுக்குப் பிறகு முதன்முறையாக, 2012, 2014 ஆகிய இரண்டு ஆண்டுகளில் யானைத் திருவிழா ரத்து செய்யப்பட்டது. யானைகள் மீது ரசாயனம் கலந்த வண்ணம் கொட்டப்படுவதால், யானைகள் பாதிக்கப்படுமோ என, விலங்கு ஆர்வலர்கள் கவலை தெரிவித்தனர். ஒவ்வொரு ஆண்டும் திருவிழாவை நடத்தும் ராஜஸ்தான் சுற்றுலா குழு, யானைகளை விலங்குகள் நல வாரியத்திடம் பதிவு செய்து உரிய ஆவணங்களை வழங்க தவறியது. இதன் விளைவாக, நிகழ்ச்சியை ஹோலி பண்டிகை என்று மறுபெயரிட ஏற்பாட்டாளர்கள் முடிவு செய்தனர். விலங்குகளை நன்முறையில் நடத்த விழைகின்ற மக்கள் (PETA) நடத்திய போராட்டங்களை அடுத்து சுற்றுலாத் துறையின் முடிவு ரத்து செய்யப்பட்டுள்ளது.
# சேதி சந்த்

## கண்ணோட்டம்

இந்த திருவிழா வசந்த காலத்தையும், அறுவடையின் வருகையையும் குறிக்கிறது. ஆனால் சிந்தி சமூகத்தில், கொடுங்கோல் முஸ்லிம் ஆட்சியாளர் மிர்சாவின் துன்புறுத்தலில் இருந்து தங்களைக் காப்பாற்ற சிந்து நதிக்கரையில் உள்ள இந்து கடவுளான வருண தேவனிடம் அவர்கள் பிரார்த்தனை செய்த பிறகு 1007இல் உதேரோ லால் பிறந்ததைக் குறிக்கிறது. வருண தேவன் ஒரு போர்வீரனாகவும், பிரசங்கம் செய்யும் முதியவராகவும் உருவெடுத்தார். முஸ்லிம்களும் இந்துக்களும் ஒரே மாதிரியான மத சுதந்திரத்திற்கு தகுதியானவர்கள் என்று மிர்சாவை கண்டித்தார். இந்துக்கள் கோயிலில் உள்ள துறவியை ஜூலேலால் என்றும் குறிப்பிடுகின்றனர்.  
இந்த பாரம்பரியம் தர்யபந்திகளுடன் தொடங்கியிருக்கலாம். பிரித்தானிய குடியேற்ற ஆட்சி காலத்தில், முக்கிய வருடாந்திரத் திருவிழாக்கள் ஜிந்தாபீரில் ( பாகித்தானின் ஐதராபாத்து அருகில்) நடத்தப்பட்டன. சமகாலத்தில், சிந்தி சமூகம் சேத் சந்த் பண்டிகையை முக்கிய திருவிழாக்கள், விருந்துகளுடனும், சமூக நடனங்களுடனும் மற்ற இந்து தெய்வங்களுக்கான ஊர்வலங்கள் போல (விட்டலர் திருவிழா போன்று) கொண்டாடுகிறது.  
இந்த நாளில், பல சிந்திகள் ஜூலேலாலின் பிரதிநிதியான பகாரானா சாகிப் என்ற உருவத்தை அருகிலுள்ள நதி அல்லது ஏரிக்கு எடுத்துச் செல்கிறார்கள். பகாரானா சாகிப்பானது எண்ணெய் விளக்கு, சர்க்கரைக் கட்டி, ஏலக்காய், பழங்கள் ஆகியவற்றைக் கொண்டிருக்கும். இது தண்ணீர் கலசமும், ஒரு தேங்காய், துணி, பூக்கள், இலைகள் ஆகியவற்றால் மூடப்பட்டிருக்கும். மேலும், ஜூலேலால் தேவதையின் சிலையும் இருக்கும். சேதி சந்த் இந்தியாவிலும், பாக்கித்தானில் உள்ள சிந்தி இந்துக்களாலும் கொண்டாடப்படும் ஒரு முக்கிய பண்டிகையாகும். மேலும் உலகெங்கிலும் உள்ள இந்து சிந்தி புலம்பெயர்ந்தோரால் கொண்டாடப்படுகிறது.
# புரந்தரதாசர் ஆராதனை

**புரந்தரதாசர் ஆராதனை** (*Purandara Dasa Aradhana*) என்பது கன்னட இசையமைப்பாளர் புரந்தரதாசரின் வருடாந்திர ஆராதனை (கடவுளை அல்லது ஒரு நபரை மகிமைப்படுத்தும் செயல் ) ஆகும். இவர் கருநாடக இசையின் "பிதாமகர்" என்று கருதப்படுகிறார். இவர் ஆந்திராவிலும், கர்நாடகாவிலும் முதன்மையாக வாழ்ந்து அம்பியில் சமாதி அடைந்த தை அமாவாசை நாளில் ஆராதனை அனுசரிக்கப்படுகிறது.
# புரந்தரதாசர் ஆராதனை

## வரலாறு

ஆராதனை புரந்தரதாசர் சமாதி அடைந்த நினைவு தினத்தில் ஒவ்வொரு வருடமும் கொண்டாடப்படுகின்றது. இது இந்திய சந்திர நாட்காட்டியின் தை அமாவாசை அன்று (பொதுவாக பிப்ரவரி-மார்ச் மாதங்கள்) அனுசரிக்கப்படுகிறாது. பண்டரிபுரம், திருமலை, அம்பி, மந்திராலயம் உள்ளிட்ட தென்னிந்தியாவின் பல்வேறு பகுதிகளில் ஆராதனை கொண்டாடப்படுகிறது. அம்பியில் இது புரந்தர தாசர் ஆராதனை சமிதி அறக்கட்டளையால் வருடாந்திர நிகழ்ச்சிகளுடன் திருமலையில் ஏற்பாடு செய்யப்படுகிறது. இது, திருமலை திருப்பதி தேவஸ்தானத்தின் தாச சாகித்திய திட்டத்தால் ஆண்டுதோறும் சனவரி - பிப்ரவரி மாதங்களில் ஏற்பாடு செய்யப்படுகிறது.  
1970களின் முற்பகுதியில், தமிழ்நாட்டில் தியாகராஜருக்கு வழங்கப்பட்ட தகுதி கர்நாடகாவில் புரந்தரதாசருக்கு வழங்கப்படவில்லை என்று ஜெயச்சாமராஜா உடையார் வருத்தம் தெரிவித்தார். இதனால் ஈர்க்கப்பட்ட கன்னட பத்திரிகையாளர் என்.ஏ.மூர்த்தி என்பவர், அம்பியில் புரந்தர தசர் ஆராதனையைத் தொடங்கினார். மேலும், 1974 முதல் 1976 வரை வருடாந்திர நிகழ்ச்சியை ஏற்பாடு செய்தார். மூர்த்தியின் மரணத்திற்குப் பிறகு அவரது மகன் ராஜா ராவ் முலபாகல் புரந்தர விட்டல தேவாலயத்தில் வருடாந்திர நிகழ்ச்சியை ஏற்பாடு செய்யத் தொடங்கினார்.
# அலெக்சாந்திரியாவின் ஹீரோன்

**அலெக்சாந்திரியாவின் ஹீரோன்** (; , மேலும் **அலெக்சாந்தியாவின் ஹீரோன்** என அழைக்கப்படுகிறார் ; கி.பி. 10 – கி.பி 70 ), என்பவர் ஒரு கிரேக்க கணிதவியலாளர் மற்றும் பொறியாளர் ஆவார். இவர் தனது சொந்த ஊரான உரோமானிய எகிப்தின் அலெக்சாந்திரியாவில் செயல்பட்டுக் கொண்டிருந்தார். பெரும்பாலும் இவர் பழங்காலத்தின் மிகப் பெரிய ஆய்வாளராகக் கருதப்படுகிறார். மேலும் இவரது பணி எலனியக் காலத்தின் அறிவியல் பாரம்பரியத்தின் பகுதியாக உள்ளது.  
*ஆவிவேக மானி* (சில நேரங்களில் "ஹீரோ என்ஜின்" என அழைக்கப்படுவது) எனப்படும் நீராவிப் பொறி குறித்த நல்ல விளக்கத்தை ஹீரோ வெளியிட்டது, இவரது மிகவும் பிரபலமான கண்டுபிடிப்புகளில் ஒன்றாக காற்று சக்கரம் இருந்தது. இது நிலத்தில் காற்றின் திறனை பயன்படுத்துவதற்கான ஆரம்ப நிகழ்வாகும். இவர் அணு இயக்கக்கோட்பாட்டைப் பின்பற்றுபவர் என்று கூறப்படுகிறது. இவரது படைப்பான *மெக்கானிக்ஸில்*, இவர் இணைகரப் பெருக்கிகளை விவரித்தார். அவருடைய சில கருத்துக்கள் சிடியசைபியசின் படைப்புகளிலிருந்து பெறப்பட்டவை.  
கணிதத்தில் இவர் பெரும்பாலும் ஈரோனின் வாய்பாடுக்காக நினைவுகூரப்படுகிறார். அது ஒரு முக்கோணத்தின் பரப்பளவை அதன் பக்கங்களின் நீளத்தை மட்டும் பயன்படுத்தி கணக்கிடும் ஒரு வழியாகும்.  
ஹீரோவின் அசல் எழுத்துக்கள் மற்றும் வடிவமைப்புகளில் பெரும்பாலானவை மறைந்துவிட்டன. ஆனால் இவரது சில படைப்புகள் கிழக்கு ரோமானியப் பேரரசின் கையெழுத்துப் பிரதிகளிலும், குறைந்த அளவிற்கு லத்தீன் அல்லது அரபு மொழிபெயர்ப்பிலும் பாதுகாக்கப்பட்டுள்ளன.
# அலெக்சாந்திரியாவின் ஹீரோன்

## வாழ்க்கை மற்றும் தொழில்

ஹீரோவின் இனம் கிரேக்கம் அலெக்சாந்திரியாவின் புகழ்பெற்ற நூலகத்தை உள்ளடக்கிய அருங்காட்சியகத்தில் ஹீரோ கற்பித்தார் என்பது கிட்டத்தட்ட உறுதியாகிவிட்டது. ஏனெனில் இவரது பெரும்பாலான எழுத்துக்கள் கணிதம், விசையியல், இயற்பியல், காற்றழுத்தவியல் படிப்புகளுக்கான விரிவுரைக் குறிப்புகளாகத் தோன்றுகின்றன. இருபதாம் நூற்றாண்டு வரை இந்தத் துறை முறைப்படுத்தப்படவில்லை என்றாலும், ஹீரோவின் பணி, குறிப்பாக அவரது தானியங்கி சாதனங்கள், நுண்கணியியல் பற்றிய முதல் முறையான ஆராய்ச்சிகளில் சிலவற்றைப் பிரதிநிதித்துவப்படுத்தியதாக கருதப்படுகிறது.
# இரண்டாம் அர்தசெராக்சஸ்

**இரண்டாம் அர்தசெராக்சஸ்** (**Artaxerxes II**) பாரசீகத்தின் (தற்கால ஈரான்) அகாமனிசியப் பேரரசை கிமு 405 முதல் கிமு 358 முடிய ஆண்ட பேரரசர் ஆவார். இவர் அகாமனிசியப் பேரரசர் இரண்டாம் டேரியசின் மகன் ஆவார். இவருக்குப் பின்னர் அகாமனிசியப் பேரரசை ஆண்டவர் மூன்றாம் அர்தசெராக்சஸ் ஆவார். இவர் சொரோஷ்டிரிய சமயத்தை பின்பற்றினார். இவரது கல்லறை தற்கால ஈரானின் பெர்சேபோலிஸ் நகரத்தில் உள்ளது.  
இரண்டாம் அர்தசெராக்சஸ் பதவியேற்ற சிறிது காலத்திலேயே, அவரது தம்பி இளைய சைரஸ் கிரேக்கர்களுடன் கூட்டு சேர்ந்து தனிப்படை அமைத்து, அகாமனிசியப் பேரரசின் அரியணை ஏற கிமு 401-இல் போரிட்டார். போரில் இளைய சைரஸ் மாண்டார். இதனால் இரண்டாம் அர்தசெராக்சசிற்கு எதிராக கிமு 391-380களில் சைப்பிரஸ் மற்றும் போனீசியாவில் (கிமு 380) கிளர்ச்சிகள் ஏற்பட்டது. மேலும் மேற்கு சத்திரபதிகளும் இரண்டாம் அர்தசெராக்சசிற்கு எதிராக கிளர்ச்சிகள் செய்தனர். பார்த்தியப் பேரரசினர் இரண்டாம் அர்தசெராகசை தங்கள் முன்னோடியாக கருதினர்.
# இரண்டாம் அர்தசெராக்சஸ்

## ஆட்சிக் காலம்

### ஸ்பார்ட்டா இராச்சியத்துடன் பிணக்கு (கிமு 396-387)

நான்காம் நூற்றாண்டு]]
கிரேக்க ஸ்பார்ட்டன் மன்னர் அஜிசிலேயஸ் படைகள் கிமு 396-395களில் அகாமனிசியப் பேரரசின் மேற்கு பகுதியான ஆசிய மைனரை தாக்கின. இரண்டாம் அர்தசெராக்சஸ் தங்கள் முன்னாள் எதிரிகளான கிரேக்க ஸ்பார்ட்டன்களுடன் கிமு 395-387களில் மோதினார். மேலும் ஸ்பார்ட்டன்களின் கவனத்தை திசை திருப்ப ஏதன்ஸ், கொரிந்து நாட்டவர்களுக்கு பத்தாயிரம் பாரசீக நாணயங்கள் லஞ்சப் பணமாக வழங்கினார்.  
ஏதன்ஸ் நாட்டவர்களுடன் கூட்டு சேர்ந்த இரண்டாம் அர்தசெராக்சஸ், கிமு 394-இல் ஸ்பார்ட்டன்களின் கப்பற்படையை முழுவதும் அழித்தார். இருப்பினும் ஏதன்ஸ் நாட்டவர்கள் ஆசிய மைனரில் உள்ள கிரேக்க நகரங்களை கைப்பற்றினர்.
கிமு 386-இல் தங்கள் கூட்டாளிகளால் ஏமாற்ப்பட்ட இரண்டாம் அர்தசெராக்சஸ், ஸ்பார்ட்டா நாட்டவர்களுடன் ஒரு போர் அமைதி ஒப்ப்ந்தம் செய்து கொண்டார்.  
387-இல் இரண்டாம் அர்தசெராக்சஸ், ஸ்பார்ட்டா நாட்டவர்களுடன் செய்து கொண்ட போர் அமைதி ஒப்பந்தம்]]
# இரண்டாம் அர்தசெராக்சஸ்

## ஆட்சிக் காலம்

### எகிப்து முற்றுகை (கிமு 373)

எகிப்தியர்கள் அகாமனிசியப் பேரரசர் இரண்டாம் அரதசெராக்சசுக்கு எதிராக கிளர்ச்சிகள் துவக்கினர். இதனால் கிமு 373-இல் இரண்டாம் அர்தசெராக்சஸ் எகிப்து மீது படையெடுத்தார். எகிப்தியர்கள், ஸ்பார்ட்டன்களுடன் கூட்டு சேர்ந்து போரிட்டதால் இரண்டாம் அர்தசெராக்சஸ் போரில் பின்வாங்கினார். இருப்பினும் போனீசியாவை எகிப்திய-ஸ்பார்ட்டன் படைகளிடமிருந்து கைப்பற்றினர்.
# இரண்டாம் அர்தசெராக்சஸ்

## ஆட்சிக் காலம்

### எகிப்து முற்றுகை (கிமு 373)

#### எகிப்திய முற்றுகையை கைவிடுதல்

கிமு 377-இல் இரண்டாம் அர்தசெராக்சஸ் எகிப்து மீது இரண்டு இலட்சம் படைவீரர்கள் மற்றும் 500 போர்க்கப்பல்களுடன் கீழ் எகிப்தை முற்றுகையிட்டார். முற்றுகையின் போது எகிப்திய பார்வோன் முதலாம் நெக்தனெபோவுக்கு கிரேக்கப்படைகள் உதவியதாலும், நைல் நதியில் ஏற்பட்ட பெரும் வெள்ளப் பெருக்காலும், எகிப்தை கைப்பற்ற முடியாமல் பாரசீகப்படைகள் பின்வாங்கியது.  
373-இல் எகிப்திற்கு எதிரான இரண்டாம் அர்தசெராக்சின் முற்றுகை]]
# இரண்டாம் அர்தசெராக்சஸ்

## ஆட்சிக் காலம்

### சத்திரபதிகளின் கிளர்ச்சி (கிமு 372-362)

கிமு 372 முதல் அகாமனிசியப் பேரரசின் மாகாண ஆளுநர்களான மேற்கு சத்ரபதிகள் இரண்டாம் அரதசெராக்சசுக்கு எதிராக கிளர்ச்சிகள் மேற்கொண்டனர். மேலும் எகிப்திய மன்னர் முதலாம் நெக்தனெபோ மேற்கு சத்ரபதிகளுக்கு லஞ்சப் பணம் கொடுத்து, அகாமனிசியப் பேரரசுக்கு எதிராக திசை திருப்பினர். மேலும் கிரேக்கர்களுடன் கூட்டு சேர்ந்தார். இறுதியாக கிமு 362-இல் இரண்டாம் அர்தசெராக்சஸ் சத்ரபதிகளின் கிளர்ச்சிகளை அடக்கினார்.
# இரண்டாம் அர்தசெராக்சஸ்

## ஆட்சிக் காலம்

### எகிப்து-ஸ்பார்ட்டா போர் அமைதி உடன்படிக்கை (கிமு 368-366)

கிரேக்க தீபன் இராச்சியத்தின் மேலாதிக்கத்தின் போது, குறிப்பாக தீபன்-ஸ்பார்டன் போரின் போது, கிரேக்க நகர அரசுகளுக்ககு இடையிலான மோதல்களில் இரண்டாம் அர்தசெராக்சஸ் மீண்டும் மத்தியஸ்தம் செய்ய முயன்றார். அவர் அபிதோசின் பிலிஸ்கஸ், ஒரு துணை-அரசப்பிரதிநிதி மற்றும் அகமானிசியப் பேரரசின் சத்ரபதி அரியோபர்சானஸின் இராணுவத் தளபதி, கிரேக்கர்களுடன் சமாதான பேச்சுவார்த்தைக்கு உதவுவதற்காக டெல்பிக்கு அனுப்பினார். அபிடோஸின் ஃபிலிகஸின் நோக்கம், டெல்பியில் மீண்டும் இணைந்த கிரேக்க போர் வீரர்களுக்கு இடையே ஒரு பொதுவான சமாதானத்தை ஏற்படுத்த உதவுவதாகும். தீப்ஸ் மெசேனியாவை ஸ்பார்டான்களிடம் திருப்பி ஒப்படைக்க மறுத்ததால் பேச்சுவார்த்தை முறிந்தது.  
அபிதோஸ்க்கு திரும்புவதற்கு முன், பிலிகஸ் ஸ்பார்டான்களுக்கு ஒரு இராணுவத்திற்கு நிதியளிக்க பாரசீகத்தின் நிதியைப் பயன்படுத்தினார். அவர் ஆரம்பத்திலிருந்தே ஸ்பார்டான்களுக்கு ஆதரவாகச் செயல்படுவதாகக் கூறினார். ஒரு புதிய இராணுவப் படையை நிறுவ பாரசீகத்தின் நிதியுதவியுடன், ஸ்பார்டா போரைத் தொடர முடிந்தது. பணியமர்த்தப்பட்ட கூலிப்படையில், பிலிஸ்கஸ் ஸ்பார்டான்களுக்கு 2,000 கொடுத்தார். மேலும் செர்சோனியர்களை இராணுவ ரீதியாக மீட்க அவர்களுக்கு உதவ அரசர் சார்பாக அவர்களுக்கு உறுதியளித்தார். பிலிஸ்கஸ் மற்றும் அரியோபர்சானேஸ் இருவரும் ஏதென்ஸின் குடிமக்களாக ஆக்கப்பட்டனர், இது நகர-மாநிலத்திற்கு அளிக்கப்பட்ட முக்கிய சேவைகளை பரிந்துரைக்கும் ஒரு குறிப்பிடத்தக்க கௌரவமாகும்.  
கிமு 367-இல் இலையுதிர்காலத்தில், முதலில் ஸ்பார்டான்கள், விரைவில் ஏதெனியர்கள், ஆர்காடியன்கள், அர்கிவ்ஸ், எலியன்ஸ், தீபன்ஸ் மற்றும் பிற கிரேக்க நகர-மாநிலங்கள், அச்செமனிட் அரசர் II அர்டாக்செர்க்ஸின் ஆதரவைப் பெறுவதற்காக சூசாவுக்கு தூதர்களை அனுப்பினர். கிரேக்க மோதலில் பாரசீக மன்னர் ஒரு புதிய சமாதான உடன்படிக்கையை முன்மொழிந்தார், இந்த முறை தீப்ஸுக்கு ஆதரவாக மிகவும் சாய்ந்தார், இது மெசேனியா சுதந்திரமாக இருக்க வேண்டும் மற்றும் ஏதெனியன் கடற்படையை அகற்ற வேண்டும். இந்த சமாதான முன்மொழிவு தீப்ஸைத் தவிர பெரும்பாலான கிரேக்கக் கட்சிகளால் நிராகரிக்கப்பட்டது.  
பாரசீக மன்னரின் தீப்ஸின் ஆதரவில் அதிருப்தி அடைந்த ஸ்பார்டா மற்றும் ஏதென்ஸ், பாரசீகப் பேரரசரின் எதிர்ப்பாளர்களுக்கு கவனமாக இராணுவ ஆதரவை வழங்க முடிவு செய்தனர். ஏதென்சும், ஸ்பார்டாவும் கிளர்ச்சி கொண்ட சத்ரபதிகளுக்கு, குறிப்பாக அரியோபர்சேன்களுக்கு ஆதரவை வழங்கின. ஸ்பார்டா ஒரு வயதான ஏஜெசிலாஸ் II இன் கீழ் அரியோபர்சேன்ஸுக்கு ஒரு படையை அனுப்பினார், அதே சமயம் ஏதென்ஸ் டிமோதியஸின் கீழ் ஒரு படையை அனுப்பினார். இருப்பினும் அரியோபர்சேன்ஸ் அச்செமனிட் மன்னருடன் முன்னணி மோதலில் நுழைந்தது தெளிவாகத் தெரிந்தவுடன் அது திசைதிருப்பப்பட்டது. சாப்ரியாஸின் கீழ் ஒரு ஏதெனியன் கூலிப்படை எகிப்திய பார்வோனுக்கு அனுப்பப்பட்டது. பார்வோன் பாரசீகப் பேரரசருக்கு எதிராகவும் போரிட்டார்.
# பகாவ்

**பகாவ்** (மலாய்: *Bahau*; ஆங்கிலம்: *Bahau*; சீனம்: 巴豪); என்பது தீபகற்ப மலேசியா, நெகிரி செம்பிலான் மாநிலத்தின், செம்போல் மாவட்டத்தில் *(Jempol District)* அமைந்து உள்ள ஒரு நகரம். தவிர அந்த மாவட்டத்தின் மிக முக்கியமான நகரமும் ஆகும்.  
இந்தப் பகாவ் நகரத்தின் பெயர் சீனச் சொற்றொடரில் இருந்து பெறப்பட்டு இருக்கலாம் என்று நம்பப் படுகிறது. பகாவ் என்றால் சீன மொழியில் "குதிரையின் வாய்" என்று பொருள்.
# பகாவ்

## பொது

இந்த நகரத்திற்கு அருகில் மாசான் *(Mahsan)* எனும் பெயரில் ஒரு சிறுநகரம் உள்ளது. சீனர்கள் அதிகமாக வாழ்கிறார்கள். சீனக் காண்டோனீஸ் மொழியில் மாசான் என்றால் "குதிரையின் உடல்" என்று பொருள்.  
பகாவ் நகரம், நெகிரி செம்பிலான் மாநிலத்தின் தலைநகரமான சிரம்பான் நகரில் இருந்து சுமார் 53 கி.மீ. தொலைவிலும்; மலேசியாவின் தலைநகர் கோலாலம்பூரில் இருந்து 88 கி.மீ. தொலைவிலும் உள்ளது.
# பகாவ்

## வரலாறு

முன்பு காலத்தில் தீபகற்ப மலேசியாவின் உட்புறத்தில், மலாக்கா நகரத்தையும் பகாங் மாநிலத்தையும் இணைக்கும் ஒரு நீர் நிலப் பாதை இருந்தது. அந்தப் பாதையில் தான் இந்தப் பகாவ் நகரம் அமைந்து இருந்தது.  
தீபகற்ப மலேசியாவின் மேற்கு கடற்கரையில் இருக்கும் மூவார் நிலப் பகுதிகளைக் கிழக்கு கடற்கரையில் உள்ள பகாங், பெக்கான் நிலப் பகுதியுடன் அந்தப் பாதை இணைத்தது.
# பகாவ்

## வரலாறு

### சீனர்களின் வருகை

*இழுக்கின்ற பாதை* (லாலுவான் பெனாரிக்கான்) *(Laluan Penarikan)* என்று அந்தப் பாதையை அழைத்தார்கள். மூவார் ஆற்றையும்; பகாங் ஆற்றையும் இணைக்கும் பாதை. மலாக்கா நீரிணையில் இருந்து தென் சீனக் கடலுக்கு செல்லும் நீர்க் கப்பல்களின் பயணக் காலத்தை அந்த நீர் நிலப் பாதைச் சுருக்கியது.  
1900-ஆம் ஆண்டுகளில், பகாவ், கோலா பிலா பகுதிகளில் ஈயம் இருப்பது கண்டுபிடிக்கப்பட்டது. சீனக் குடியேற்றவாசிகளின் வருகையும் பெருகியது. பகாவ் நகரம் நகரம் செழிக்கத் தொடங்கியது.  
சீனக் குடியேற்றவாசிகள் பகாவ் நகரத்திற்கு அருகில் மாசான் எனும் நகரத்தை நிறுவினார்கள். ரப்பர் தொழில், எண்ணெய்ப் பனை தொழில் மற்றும் காட்டு மர வணிகம் போன்றவற்றில் ஈடுபட்டனர். அதன் பின்னர் பகாவ் நகரத்தின் பொருளாதாரத்தில் ஆதிக்கம் செலுத்தத் தொடங்கினார்கள். பகாவ் நகரமும் வளர்ச்சி அடைந்தது.
# பகாவ்

## வரலாறு

### இரண்டாம் உலகப் போர்

இரண்டாம் உலகப் போரின் போது, சிங்கப்பூரில் இருந்து, ஜொகூர் மற்றும் நெகிரி செம்பிலானுக்கு மக்களை வெளியேற்றுவதற்கான ஏற்பாடுகள் செய்யப் பட்டன. சிங்கப்பூரில் அப்போது மக்கள் தொகை அதிகம். உணவு நிலைமை மோசமாக இருந்தது.  
இதற்கு முன்னர் மலாயா அதிகாரிகள் பகாங் மாநிலத்தின் எண்டாவ் பகுதிக்கு சீனர்களை மறுக் குடியேற்றம் செய்தனர். வெற்றி கண்டனர். அதன் பிறகு சிங்கப்பூரில் வாழ்ந்த யூரேசியக் குடியேற்றவாசிகள். பகாவ் பகுதிக்கு அழைத்து செல்லப் பட்டனர். இருப்பினும், மலேரியா நோய் அந்தக் குடியேற்றத்திற்கு பெரும் தடையாக அமைந்தது.
# பகாவ்

## மக்கள் தொகையியல்

பகாவ் நகரத்தின் மக்கள் தொகையில் அதிகமானவர்கள் சீனர்கள். இவர்கள் பகாவ் நகரத்தில் வாழ்கின்றனர். மலாய்க்காரர்கள் பெரும்பாலும் புறநகரில் உள்ள பெல்டா பகுதிகளைச் சேர்ந்தவர்கள். இந்தியர்கள், நகர்ப் புறங்களிலும் மற்றும் புறநகர் பகுதிகளில் உள்ள ரப்பர், எண்ணைய்ப் பனை தோட்டங்களிலும் வாழ்கின்றனர்.
# பகாவ்

## அருகாமை நகரங்கள்

- மாசான் *(Mahsan)*
- ஜுவாசே *(Juasseh)*
- ரொம்பின் *(Rompin)*
- டாங்கி *(Dangi)*
- பத்து கிக்கிர் *(Batu Kikir)*
# பகாவ்

## அருகாமை நகரங்கள்

### செம்போல் மாவட்டத்தில் உள்ள தமிழ்ப்பள்ளிகள்

மலேசியா; நெகிரி செம்பிலான்; செம்போல் மாவட்டத்தில் *(Jempol District)* 11 தமிழ்ப்பள்ளிகள் உள்ளன. 978 மாணவர்கள் பயில்கிறார்கள். 141 ஆசிரியர்கள் பணியாற்றுகிறார்கள். இந்தப் பள்ளிகள் அனைத்தும் பகாவ் நகரத்தின் சுற்று வட்டாரங்களில் அமைந்து உள்ளன.  
| NBD6001 | பகாவ் தோட்டம் | SJK(T) Ldg Bahau | **பகாவ் தோட்டத் தமிழ்ப்பள்ளி** | 72100 | பகாவ் | 264 | 23 |  |
| --- | --- | --- | --- | --- | --- | --- | --- | --- |
| NBD6002 | ஆயர் ஈத்தாம் தோட்டம் | SJK(T) Ladang Air Hitam | **ஆயர் ஈத்தாம் தோட்டத் தமிழ்ப்பள்ளி** | 72120 | பண்டார் ஸ்ரீ செம்போல் | 91 | 14 |  |
| NBD6003 | கெடிஸ் தோட்டம் | SJK(T/Te) Ladang Geddes | **கெடிஸ் தோட்டத் தமிழ் தெலுங்கு பள்ளி** | 72120 | பண்டார் ஸ்ரீ செம்போல் | 85 | 14 |  |
| NBD6004 | சுங்கை செபாலிங் தோட்டம் | SJK(T) Ladang Sg Sebaling | **சுங்கை செபாலிங் தோட்டத் தமிழ்ப்பள்ளி** | 72100 | பகாவ் | 16 | 7 |  |
| NBD6005 | கெல்பின் தோட்டம் | SJK(T) Ldg Kelpin | **கெல்பின் தோட்டத் தமிழ்ப்பள்ளி** | 73500 | ரொம்பின் | 24 | 9 |  |
| NBD6006 | செனாமா தோட்டம் | SJK(T) Ldg Senama | **செனாமா தோட்டத் தமிழ்ப்பள்ளி** | 72100 | பகாவ் | 81 | 10 |  |
| NBD6007 | செயிண்ட் ஹெலியர் தோட்டம் | SJK(T) Ladang St Helier | **செயிண்ட் ஹெலியர் தோட்டத் தமிழ்ப்பள்ளி** | 72100 | பகாவ் | 171 | 15 |  |
| NBD6008 | சியாலாங் தோட்டம் | SJK(T) Ldg Sialang | **சியாலாங் தோட்டத் தமிழ்ப்பள்ளி** | 72100 | பகாவ் | 78 | 10 |  |
| NBD6009 | ஜெராம் பாடாங் தோட்டம் | SJK(T) Ldg Jeram Padang | **ஜெராம் பாடாங் தோட்டத் தமிழ்ப்பள்ளி** | 72100 | பகாவ் | 24 | 10 |  |
| NBD6010 | ரொம்பின் | SJK(T) Dato' K.Pathmanaban | **டத்தோ கு.பத்மநாபன் தமிழ்ப்பள்ளி** | 73500 | ரொம்பின் | 110 | 21 |  |
| NBD6011 | மிடில்டன் தோட்டம் | SJK(T) Ldg Middleton | **மிடில்டன் தோட்டத் தமிழ்ப்பள்ளி** | 73500 | ரொம்பின் | 34 | 8 | } |
# விக்கிப்பீடியா:Statistics/weekly/12-Dec-2021
| 215 | 106.211.250.66 | 0 | 1 | 0 | 0 | 0 | 0 | 0 | 1 | 154 |  |
| 216 | 112.134.212.93 | 0 | 1 | 0 | 0 | 0 | 0 | 0 | 1 | 0 |  |
| 217 | 2409:4072:8E87:157F:60BD:A4AF:E753:2C14 | 0 | 1 | 0 | 0 | 0 | 0 | 0 | 1 | 0 |  |
| 218 | 2401:4900:6272:C50E:7DC7:D578:C0F5:88ED | 0 | 1 | 0 | 0 | 0 | 0 | 0 | 1 | 5 |  |
| 219 | 2402:4000:20C0:19AE:D70:9C5A:6BCB:6767 | 0 | 1 | 0 | 0 | 0 | 0 | 0 | 1 | 10 |  |
| 220 | Lpoj50 | 0 | 1 | 0 | 0 | 0 | 0 | 0 | 1 | 16 |  |
| 221 | 2409:4072:EA7:CEE9:0:0:9ACB:CC0A | 0 | 1 | 0 | 0 | 0 | 0 | 0 | 1 | 0 |  |
| 222 | 2409:4072:EA5:C64A:0:0:64CA:450E | 0 | 1 | 0 | 0 | 0 | 0 | 0 | 1 | 4 |  |
| 223 | 2409:4072:882:1601:0:0:EBF:90A5 | 0 | 1 | 0 | 0 | 0 | 0 | 0 | 1 | 54 |  |
| 224 | 2409:4072:E8A:9BAE:0:0:8F4A:840A | 0 | 1 | 0 | 0 | 0 | 0 | 0 | 1 | 90 | } |
# நம்பிராம்பட்டி

**நம்பிராம்பட்டி** (*Naiperampatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இக்கிராமம் மரம்பட்டி ஊராட்சிக்கு உட்பட்டது.
# நம்பிராம்பட்டி

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 52 கிலோமீட்டர் தொலைவிலும், ஊத்தங்கரையில் இருந்து 2 கிலோமீட்டர் தொலைவிலும் உள்ளது.
# நம்பிராம்பட்டி

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 284 வீடுகள் உள்ளன. கிராமத்தின் மொத்த மக்கள் தொகையானது 1,101 ஆகும். இதில் ஆண்கள் எண்ணிக்கை 572, பெண்களின் எண்ணிக்கை 529 என உள்ளது.
# நல்லவம்பட்டி

**நல்லவம்பட்டி** (*Nallavampatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது பாவக்கல் ஊராட்சிக்கு உட்பட்டது.
# நல்லவம்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 65 கிலோமீட்டர் தொலைவிலும், ஊத்தங்கரையில் இருந்து 20 கிலோமீட்டர் தொலைவிலும் உள்ளது.
# நல்லவம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 299, மொத்த மக்கள் தொகைகள் 1,213, இதில் 653 ஆண்களும், 560 பெண்களும் அடங்குவர்.
# நாரலேபள்ளே

**நாரலேபள்ளே** (*Naralepalle*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது நாரலேபள்ளே ஊராட்சிக்கு உட்பட்டது.
# நாரலேபள்ளே

## அமைவிடம்

இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 40 கிலோமீட்டர் தொலைவிலும் உள்ளது.
# நாரலேபள்ளே

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 140 வீடுகள் உள்ளன. கிராமத்தின் மொத்த மக்கள் தொகையானது 501 ஆகும். இதில் ஆண்கள் எண்ணிக்கை 253, பெண்களின் எண்ணிக்கை 248 என உள்ளது.
# சிட்னி இர்விங் சுமித்து

**சிட்னி இர்விங் சுமித்து** (Sidney Irving Smith)(பிப்ரவரி 18, 1843 நார்வே, மைனே - மே 6, 1926 நியூ ஹேவென், கனெக்டிகட்) என்பவர் ஒரு அமெரிக்க ஐக்கிய நாட்டினைச் சார்ந்த விலங்கியல் நிபுணர் ஆவார் .
# சிட்னி இர்விங் சுமித்து

## வாழ்க்கை

சிட்னி சுமித்து, எலியட் சுமித்து மற்றும் இலாவினியா பார்டன் ஆகியோரின் மகன் ஆவார். இவரது மைத்துனர் அடிசன் எமரி வெரில் ஆவார். இவர் 1982 ஜூன் 29 அன்றுநியூ ஹேவென், கனெடிகட்டினைச் சார்ந்த சுமித்து யூஜினியா போகாஹொன்டாசு பார்பரை மணந்தார். இவரது சேகரிப்புகள் இப்போது யேலில் உள்ள பீபாடி இயற்கை வரலாற்று அருங்காட்சியகத்திலும், இயற்கை வரலாற்றுக்கான தேசிய அருங்காட்சியகத்திலும் வைக்கப்பட்டுள்ளன.  
சிட்னி இர்விங் சுமித்தால் பெயரிடப்பட்ட உயிரினங்கள்:  
- *காலினெக்டெசு டானே* <small>சி. இ. சுமித்து, 1869</small>
- *கார்டிசோமா கிராசம்* <small>சி. இ. சுமித்து, 1870</small>
- *யூமுனிடா* <small>சி. இ. சுமித்து, 1883</small>
- *யூமுனிடா பிக்டா* <small>சி. இ. சுமித்து, 1883</small>
- *யூனெப்ரோப்சு* <small>சி. இ. சுமித்து, 1885</small>
- *யூனெப்ரோப்சு பைர்டி* <small>சி. இ. சுமித்து, 1885</small>
- *ஹெபடெல்லா* <small>சுமித்து வெரிலில், 1869</small>
- *ஹைலெல்லா* <small>சி. இ. சுமித்து, 1874</small>
- *மேக்ரோபிராக்கியம் ஒகியோன்* <small>சி. இ. சுமித்து, 1874</small>
- *நியோமிசிசு அமெரிக்கானா* <small>(சி. இ. சுமித்து, 1873)</small>
- *ஆர்கெஸ்டியா அகிலிசு* <small>சி. இ. சுமித்து, 1874</small>
- பராபகுரிடே <small>சி. இ. சுமித்து, 1882</small>
- *பாலிசெல்சு இசுகல்ப்டசு* <small>சி. இ. சுமித்து, 1880</small>
- *யூகா பக்னாக்சு* <small>(சி. இ. சுமித்து, 1870)</small>
- *சிப்போபின்னேயசு கர்த்தீ* <small>சுமித்து, 1869</small>
# பிசு(குளோரோமெத்தில்) கீட்டோன்

**பிசு(குளோரோமெத்தில்) கீட்டோன்** (*Bis(chloromethyl) ketone*) என்பது C<sub>3</sub>H<sub>4</sub>Cl<sub>2</sub>O என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். திண்ம நிலையில் காணப்படும் இச்சேர்மம் சிட்ரிக் அமிலத் தயாரிப்பில் பயன்படுத்தப்படுகிறது. பிசு(குளோரோமெத்தில்) கீட்டோனின் தொடர்பு அல்லது உள்ளிழுத்தல் போன்ற உடலின் மீதான வெளிப்பாடுகள் தோல், கண்கள், தொண்டை, நுரையீரல், கல்லீரல் மற்றும் சிறுநீரகங்களுக்கு எரிச்சல் அல்லது சேதத்தை உண்டாக்கும். தலைவலி மற்றும் மயக்கம் போன்ற விளைவுகளும் உண்டாகும்.  
பிசு(குளோரோமெத்தில்) கீட்டோன் அமெரிக்காவின் அவசரகால திட்டமிடல் மற்றும் தகவல் அறியும் உரிமைச் சட்டத்தின் (42 யு.எசு.சி 11002) பிரிவு 302 இல் வரையறுக்கப்பட்டுள்ளபடி மிகவும் அபாயகரமான ஒரு வேதிப் பொருளாக வகைப்படுத்தப்பட்டுள்ளது. கணிசமான அளவில் உற்பத்தி செய்யவும் சேமித்து வைக்கவும் பயன்படுத்தவும் அனுமதி பெறவேண்டியது கட்டாயமாகும்.
# பிசு(குளோரோமெத்தில்) கீட்டோன்

## இவற்றையும் காண்க

- குளோரோ அசிட்டோன்
- அறுகுளோரோவசிட்டோன்
# பவநகர் துறைமுகம்

**பவநகர் துறைமுகம்** (*Bhavnagar Port*) இந்தியாவின் குசராத்து மாநிலத்தின் சௌராட்டிரா பகுதியில் அமைந்துள்ள ஒரு துறைமுகமாகும். 18 ஆம் நூற்றாண்டின் தொடக்கத்தில் இருந்து பவநகர் துறைமுகமானது தென்கிழக்கு ஆசியா, ஆப்பிரிக்கா, அரேபியா மற்றும் செங்கடல் துறைமுகங்களுடன் வர்த்தக தொடர்புகளை கொண்டுள்ளது.  
21°48′வடக்கு 72°09′கிழக்கு என்ற ஆள் கூறுகளில் அமைந்துள்ள அசல் துறைமுகமான பவநகர் துறைமுகம் குசராத்து வர்த்தகத்தின் மிக முக்கியமான பகுதியாகும். 1860 ஆம் ஆண்டு முதல் கடல் போக்குவரத்திற்கான கலங்கரை விளக்கமாகவும் திகழ்ந்தது. பின்னர் 1930 ஆம் ஆண்டில் பவநகர் மாநிலத்தின் துறைமுக அதிகாரியாக இருந்த யே. இயான்சுடன் மேற்பார்வையின் கீழ் துறைமுகம் நவீனமயமாக்கப்பட்டது. ஏற்றுமதி இறக்குமதி கிடங்குகள் மற்றும் இரயில் போக்குவரத்து ஆகியவை துறைமுகத்துடன் சேர்க்கப்பட்டன. பழைய துறைமுகத்தில் அதிக மண் படிந்ததால், அசல் துறைமுகத்திலிருந்து 8 கிமீ தெற்கே ஒரு புதிய துறைமுகம் கட்டப்பட்டு 1950 ஆம் ஆண்டுகளில் செயல்பாட்டுக்கு வந்தது. இந்த துறைமுகத்தில் ஒரு கலங்கரை விளக்கமும் இருந்தது, இது 2001 பூகம்பத்தில் சேதமடைந்தது.  
பவநகர் துறைமுகத்தின் வடிவமைப்பிற்கு புரூசு வொய்ட்டு என்ற பொறியாளரின் நிறுவனம் பொறுப்பேற்றது. சிசுவிக் மேம்பாலம் மற்றும் மும்பை கடல் எண்ணெய் முனையம் ஆகியவையும் இதே நிறுவனத்தின் மேற்பார்வையில் இருந்தன. பவ்நகர் கால்வாய் கதவு 1963 ஆம் ஆண்டு கட்டப்பட்டது. இந்த வகையில் இந்தியாவில் கட்டப்பட்ட, குசராத்தில் உள்ள பழமையான முதல் கட்டமைப்பு என்ற சிறப்பும் இதற்கு உண்டு. குறைந்த அலைகளின் போது கப்பல்களை மிதக்க வைக்க இது மிகவும் பயனுள்ளதாக இருக்கும்.
# தண்டு மாரியம்மன் கோயில்

**தண்டு மாரியம்மன் கோயில்** (*Thandu Mariamman Temple* ) என்பது இந்தியாவின் தமிழ்நாட்டின், கோயம்புத்தூர், உப்பிலிபாளையத்தில் அமைந்துள்ள தண்டு மாரியம்மனுக்கு அர்ப்பணிக்கப்பட்ட ஓர் இந்துக் கோயிலாகும். இங்குள்ள அம்மன் கொங்கு நாட்டை ஆண்டவரின் படைவீரர்களுக்கு சின்னம்மை நோயை குணப்படுத்தியதாக நம்பிக்கை நிலவுகிறது. ஆண்டுதோறும் ஏப்ரல் மாதம் கொண்டாடப்படும் தேர்த் திருவிழா இப்பகுதியில் உள்ள முக்கியமான சமய விழாக்களில் ஒன்றாகும்.
# நைல் வடிநிலம்

நைல் வடிநிலத்தின் வரைபடம்]]
**நைல் வடிநிலம்** (**Nile Delta**) வடக்கு எகிப்தில் நைல் நதி உருவாக்கும் வடிநிலம் ஆகும். நைல் நதி வடக்கு எகிப்தில் பல கிளைகளாக பரவி மத்தியதரைக் கடலில் கலக்கிறது. 3,400,000 சதுர கிலோ மீட்டர் (1,300,000 சதுர மைல்) கொண்ட நைல் வடிநிலம் உலகின் மிகப்பெரிய ஆற்று வடிநிலங்களில் ஒன்றாகும். நைல் வடிநிலம் மேற்கில் அலெக்ஸாண்டிரியாவிலிருந்து கிழக்கில் சயீது துறைமுகம் வரை, மத்தியதரைக் கடலோரத்தில் 240 கிலோ மீட்டர் (150 மைல்) வரை உள்ளடக்கியது. நைல் வடிநிலம் வண்டல் மண் நிறைந்த ஒரு வ்ளமான வேளாண்மைப் பகுதியாகும். எகிப்தின் வடக்கிலிருந்து தெற்கு நோக்கிய நைல் வடிநிலம் சராசரி 160 கிலோ மீட்டர் (99 மைல்) நீளம் கொண்டது. நைல் வடிநிலம் கெய்ரோவிற்கு வடக்கே சற்று தொலைவில் தொடங்குகிறது.
# நைல் வடிநிலம்

## புவியியல்

நைல் வடிநிலம் எகிப்தின் வடக்கிலிருந்து தெற்கே சராசரி நீளம் கொண்டது. மத்தியதரைக் கடலை ஒட்டிய நைல் வடிநிலம் கிழக்கிலிருந்து மேற்காக 240 கிலோ மீட்டர் அகலம் கொண்டுள்ளது. நைல் வடிநிலப் பகுதி 3,400,000 சதுர கிலோ மீட்டர் (1,300,000 சதுர மைல்) கொண்டது. நைல் நதியின் பலை கிளை ஆறுகளால் நைல் வடிநிலம் பிரிக்கப்பட்டுள்ளது.  
யும் அதன் வடிநிலமும்]]  
நைல் வடிநிலத்தின் கிழக்கில் சுயஸ் கால்வாய் மற்றும் வடகிழக்கில் மன்சலா ஏரியும் அமைந்துள்ளது. நைல் வடிநிலத்தின் வடமேற்கில், மத்தியதரைக் கடலை ஒட்டி புருல்லஸ் ஏரி, இட்கு ஏரி மற்றும் மாரியட் ஏரிகள் அமைந்துள்ளது. நைல் வடிநிலம் ஒரு வளைவு வடிவத்தில் அமைந்துள்ளது. நைல் நதி மீது அஸ்வான் அணை கட்டிய பின்னர் நைல் வடிநிலத்தில் வண்டல் மண் சேர்வது பெருமளவு தடுக்கப்பட்டுள்ளது. நைல் வடிநிலத்தின் அதிகபட்ச ஆழம் 70 அடியாகும்.
# நைல் வடிநிலம்

## மக்கள் தொகை

நைல் வடிநிலத்தில் 39 மில்லியன் மக்கள் வாழ்கின்றனர். இந்த வடிநிலத்தின் மக்கள் தொகை அடர்த்தி ஒரு சதுர கிலோ மீட்ட்ரில் அல்லது அதற்கும் மேலும் உள்ளது. நைல் வடிநிலத்தின் முக்கியமான பெரிய நகரம் அலெக்சாந்திரியா ஆகும். இந்நகரத்தின் மக்கள் தொகை 4.5 மில்லியன் ஆகும். பிற முக்கிய நகரங்கள் சயீது துறைமுகம், அபுசிர் போன்றவைகள் ஆகும்.
# நைல் வடிநிலம்

## தட்ப வெப்பம்

நீர் நிறைந்த நைல் வடிநிலப் பகுதி பாலைவன வெப்ப நிலை கொண்டுள்ளது. கோடைக்காலத்தின் இதன் வெப்ப நிலை ஆகும். குளிர்கால வெப்ப நிலை இரவில் , பகலில் ஆக இருக்கும். சராசரி ஆண்டு மழைப் பொழிவு ஆகும்.
# நைல் வடிநிலம்

## கடல் மட்டம் உயர்தல்

.]]
புவி சூடாதல் விளைவாக வடக்கு எகிப்தின் நைல் வடிநிலப் பகுதியின் சில இடங்கள் வரையில் கடலில் மூழ்கியுள்ளது.
# நைல் வடிநிலம்

## ஆளுநரகங்களும், நகரங்களும்

நைல் வடிநிலத்தில் எகிப்தின் 10 ஆளுநரகங்கள் உள்ளது:
# நைல் வடிநிலம்

## ஆளுநரகங்களும், நகரங்களும்

### ஆளுநரகங்கள்

- அலெக்சாந்திரியா ஆளுநகரம்
- பெகிரியா ஆளுநகரம்
- காப்ரி எல் சேக் ஆளுநகரம்
- கார்பியா ஆளுநகரம்
- மொனுபியா ஆளுநகரம்
- கலியுபியா ஆளுநகரம்
- தாகாலியா ஆளுநகரம்
- தமிட்டா ஆளுநகரம்
- சார்க்கியா ஆளுநகரம்
- சயீது துறைமுகம் ஆளுநகரம்
# நைல் வடிநிலம்

## ஆளுநரகங்களும், நகரங்களும்

### பெரிய நகரங்கள்

- அலெக்சாந்திரியா
- அபுசிர்
- ஆவரிஸ்
- மென்டிஸ்
- பெலுசியம்
- சயீது துறைமுகம்
- சைஸ்
- தனீஸ்
- மெம்பிசு
- எல் அய்யாத்
- தச்சூர்
# பங்காரு அடிகளார்

**பங்காரு அடிகளார்** (*Bangaru Adigalar*, 3 மார்ச்சு 1941 – 19 அக்டோபர் 2023) என்பவர் தமிழ்நாட்டைச் சேர்ந்த ஓர் ஆன்மீக குரு ஆவார். ஆதிபராசக்தி தொண்டு மருத்துவ, கல்வி மற்றும் கலாச்சார அறக்கட்டளையின் தலைவராக இருந்தார். இவரைப் பின்பற்றுபவர்களாலும், ஆதிபராசக்தி கோவிலின் பக்தர்களாலும் பங்காரு அடிகளார் 'அம்மா' என்று அழைக்கப்படுகிறார். உச்ச சக்தியின் அவதாரமே - ஆதிபராசக்தி என்று இவரைப் பின்பற்றுபவர்களால் நம்பப்படுகிறது. இவருக்கு ஏராளமான பக்தியுள்ள விசுவாசிகள் உள்ளனர். பங்காரு அடிகளார் கோவில் மற்றும் ஆன்மிகத்திலும் சீர்திருத்தங்களைச் செயல்படுத்தியுள்ளார்.  
இந்திய அரசு பங்காரு அடிகளாருக்கு 2019 ஆம் ஆண்டு பத்மசிறீ விருது வழங்கி சிறப்பித்தது.
# பங்காரு அடிகளார்

## வாழக்கைக் குறிப்பு

செங்கல்பட்டு மாவட்டம், மதுராந்தகத்திற்கு அருகில் மேல்மருவத்தூரில் 1941 மார்ச் 3 இல் கோபால நாயக்கர், மீனாம்பாள் ஆகியோருக்கு மகனாக பங்காரு அடிகளார் பிறந்தார். இவரது இயற்பெயர் சுப்பிரமணி. இவரது தந்தை-வழிப் பாட்டனார் துரைசாமி நாயக்கர் ஒரு நிலக்கிழார் ஆவார். சோத்துப்பாக்கம் தொடக்கப்பள்ளியிலும், அச்சிறுபாக்கம் உயர்நிலைப்பள்ளியிலும் கல்வி கற்றார். பின்னர் செங்கல்பட்டு, அரசு ஆசிரியர் பயிற்சிப் பள்ளியில் படித்தார். தொடக்கத்தில் மின்சாரப் பணியாளர், பேருந்து நடத்துநர் போன்ற சிறு பணிகளை ஆற்றி வந்தவர், பின்னர் அச்சிறுபாக்கத்தில் ஆசிரியராகச் சேர்ந்தார். 1968-இல் லட்சுமி என்பாரைத் திருமணம் செய்து கொண்டார். இவர்களுக்கு அன்பழகன், செந்தில் குமார், ஸ்ரீதேவி, உமாதேவி என நான்கு பிள்ளைகள் உள்ளனர்.  
1966-இல் பங்காரு அடிகளாரின் குடும்பத்தில் நடந்த விழா ஒன்றில் இவரை ஆதிபராசக்தி ஆட்கொண்டதாகவும், மேல்மருவத்தூரில் அற்புதம் நடக்க போவதாகவும், தான் அங்கு கோயில் கொள்ளப்போவதாகவும் ஆதிபராசக்தி அம்மன் கூறியதாகவும் கூறப்பட்டது. இவரது வீட்டில் இருந்த வேப்ப மரத்தில் பால் வடிவதாக தகவல் பரவவே ஆயிரக்கணக்கான மக்கள் அங்கு செல்ல ஆரம்பித்தனர். அந்த இடத்தில்தான் தற்போது மேல்மருவத்தூர் ஆதிபராசக்தி கோயில் அமைந்துள்ளது.
# பங்காரு அடிகளார்

## வருமான வரித்துறை சோதனை

பங்காரு அடிகளாரின் ஆதிபராசக்தி கல்வி நிறுவனங்கள், மற்றும் மேல்மருவத்தூரில் உள்ள அவரது நான்கு வீடுகள் மற்றும் அறக்கட்டளை அலுவலகங்கள், முதலானவை 2010 ஆம் ஆண்டு சூலை மாதம் 2 அன்று பதினாறு வருமான வரி அதிகாரிகள் குழுக்களால் சோதனை செய்யப்பட்டன. காலை 11.30 மணிக்கு தொடங்கிய தேடுதல் பணி மறுநாள் அதிகாலை 4 மணி வரை நீடித்தது. அடிகளார் வீட்டில் மட்டும் 9 கோடி ரூபாய் பணம் பறிமுதல் செய்யப்பட்டது. அறக்கட்டளை அலுவலகங்களில் நடத்திய சோதனையில் கூடுதலாக ₹ 3 கோடியும், அவரது மகன் அன்பழகனின் வீட்டில் சோதனை நடத்தி ₹ 40 லட்சம் ரூபாயும் கைப்பற்றப்பட்டது. மேலும், வீட்டில் தங்க நகைகளும் சிக்கியது.
# பங்காரு அடிகளார்

## மறைவு

தனது 82 ஆம் வயதில் உடல்நலக்குறைவு காரணமாக மருத்துவமனையில் சிகிச்சை பெற்றுவந்த நிலையில் 19 அக்டோபர் 2023 அன்று மாரடைப்பு காரணமாக உயிரிழந்தார். ஆதி பராசக்தி தொண்டு நிறுவன மருத்துவக் கல்வி மற்றும் கலாசார அறக்கட்டளையின் தலைவராக இருந்த பங்காரு அடிகளாரின் ஆன்மீக சேவையைப் பாராட்டி 2019 ஆம் ஆண்டு பத்மஸ்ரீ விருது வழங்கி மத்திய அரசு சிறப்பித்துள்ளது.